Na temelju članka 7. i članka 8. Zakona o ministarskim, vladinim i drugim imenovanjima Federacije BiH («Službene novine Federacije BiH», broj: 12/03, 34/03 i 65/13), članka 64. Zakona o zdravstvenoj zaštiti («Službene novine Federacije BiH», broj: 46/10 i 75/13), Odluke Vlade HNŽ/K o pristupanju raspisivanja Javnog oglasa za izbor i imenovanje upravnih vijeća zdravstvenih ustanova u vlasništvu Hercegovačko-neretvanske županije broj: 01-1-02-2273/21 od 21.09.2021. god. i Odluke Vlade HNŽ o utvrđivanju standarda i kriterija za imenovanja u Upravna vijeća zdravstvenih ustanova u vlasništvu Hercegovačko-neretvanske županije-kantona („Narodne novine HNŽ“, broj: 7/14) Ministar zdravstva, rada i socijalne skrbi/zaštite HNŽ/K, objavljuje:

# J A V N I O G L A S

**za izbor i imenovanje predsjednika i članova Upravnih vijeća zdravstvenih ustanova čiji je osnivač Hercegovačko-neretvanska županija/kanton**

**1**. Objavljuje se javni oglas za izbor i imenovanje predsjednika i članova Upravnih vijeća zdravstvenih ustanova čiji je osnivač Hercegovačko-neretvanska županija/kanton, i to:

* **Javne ustanove Kantonalna bolnica „Dr. Safet Mujić“ Mostar**
* **Javne ustanove Opća bolnica Konjic**

Upravno vijeće zdravstvene ustanove u vlasništvu županije ima pet (5) članova i čine ga predstavnici:

* osnivača tri (3) člana, od kojih jedan mora biti u ime ministarstva zdravstva, rada i socijalne skrbi HNŽ
* stručnih djelatnika zdravstvenih ustanova - dva (2) člana, od kojih jedan mora biti iz reda zdravstvenih djelatnika

**2. Opis pozicije člana Upravnog vijeća**

Djelokrug rada Upravnog vijeća u smislu članka 65. Zakona o zdravstvenoj zaštiti je: donošenje Statuta zdravstvene ustanove, imenovanje i razrješavanje ravnatelja odnosno v.d. ravnatelja zdravstvene ustanove, utvrđivanje planova rada i razvitka zdravstvene ustanove, utvrđivanje godišnjeg programa rada, donošenje financijskog plana i usvajanje godišnjeg obračuna, donošenje općih akata o unutarnjem uređenju i sistematizaciji poslova i druge opće akte, sukladno zakonu i statutu zdravstvene ustanove, odlučivanje o svim pitanjima obavljanja djelatnosti radi koje je ustanova utemeljena, ako zakonom nije drugačije određeno da o određenim pitanjima odlučuje drugo tijelo ustanove, usmjeravanje, kontroliranje i ocjenjivanje rada ravnatelja, odlučivanje o korištenju sredstava preko iznosa utvrđenog u statutu, odgovaranje osnivaču za rezultate rada zdravstvene ustanove, odlučivanje o prigovoru uposlenika na rješenje kojim je drugo tijelo, određeno statutom zdravstvene ustanove, odlučilo o pravu, obvezi i odgovornosti uposlenika iz radnog odnosa, podnošenje osnivaču najmanje jedanput godišnje izvješća o poslovanju zdravstvene ustanove, obavljanje i drugih poslova sukladno zakonu i statutu zdravstvene ustanove.

**3.** **Opći uvjeti:**

* da je državljanin Bosne i Hercegovine (dokaz: uvjerenje o državljanstvu ne starije od šest mjeseci),
* da je stariji od 18 godina (dokaz: rodni list),
* da nije otpušten iz državne službe, kao rezultat disciplinske mjere na bilo kojoj razini u Bosni i Hercegovini u razdoblju od 3 godine prije dana objavljivanja upražnjene pozicije (dokaz: izjava kandidata potpisana i ovjerena od strane mjerodavnog tijela),
* da se na njega ne odnosi članak IX.1. Ustava Bosne i Hercegovine odnosno da nije pod optužnicom od strane Međunarodnog tribunala za bivšu Jugoslaviju (dokaz: izjava kandidata potpisana i ovjerena od strane mjerodavnog tijela),
* da nije izabrani dužnosnik, nositelj izvršne dužnosti ili savjetnik u smislu Zakona o sukobu interesa u institucijama vlasti Bosne i Hercegovine («Službeni glasnik BiH“ broj: 16/02, 14/03, 12/04 i 63/08) i Zakona o sukobu interesa u tijelima vlasti u Federaciji BiH („Službene novine Federacije BiH“ broj: 70/08) (dokaz: izjava kandidata potpisana i ovjerena od strane mjerodavnog tijela),
* da nije na dužnosti u političkoj stranci u smislu članka 5. Zakona o ministarskim, vladinim i drugim imenovanjima F BiH („Službene novine F BiH“, broj: 12/03, 34/03 i 65/13), (dokaz: izjava kandidata potpisana i ovjerena od strane mjerodavnog tijela).

**4. Posebni uvjeti**

* da ima završenu VSS – VII stupanj stručne spreme (dokaz: ovjerena preslika diplome ili uvjerenja o diplomiranju),
* da ima najmanje tri godine radnog iskustva na poslovima svog stručnog naziva (dokaz: potvrda o radnom iskustvu),
* da nema privatni – financijski interes u zdravstvenoj ustanovi u čije se upravno vijeće kandidira (dokaz: izjava kandidata potpisana i ovjerena od strane mjerodavnog tijela)
* da nije ravnatelj zdravstvene ustanove (dokaz: izjava kandidata potpisana i ovjerena od strane mjerodavnog tijela)
* da nije član više od jednog upravnog, odnosno nadzornog vijeća ustanove, zavoda odnosno javnog poduzeća (dokaz: izjava kandidata potpisana i ovjerena od strane mjerodavnog tijela)
* da ima stručno znanje iz djelatnosti zdravstvene ustanove, te da je upućen u sadržaj i način njezinog rada
* da ima sposobnost upravljanja financijskim sredstvima i ljudskim resursima, kao i sklonost timskom radu.

Od svih kandidata, koji uđu u uži izbor, može biti zatražena dodatna dokumentacija.

1. **Potrebni dokumenti:**

Kandidati su dužni, uz prijavu na oglas koja sadrži kraću biografiju, adresu, kontakt telefon i naziv zdravstvene ustanove u koju se kandidira, dostaviti originalne dokumente ili ovjerene preslike dokumenata (ne starije od 6 mjeseci), o ispunjavanju općih i posebnih uvjeta.

Od svih kandidata koji uđu u uži izbor, može biti zatražena dodatna dokumentacija.

**6. Podnošenje prijava**

Obavijest o raspisivanju Javnog oglasa biti će objavljena u dnevnim tiskovinama „Večernji list“ i „Dnevni avaz“ te u „Službenim novinama F BiH“.

Cjeloviti tekst Javnog oglasa biti će objavljen na web stranici Ministarstva zdravstva, rada i socijalne skrbi HNŽ/K**:** [**https://www.mzrss-hnz-k.ba/**](https://www.mzrss-hnz-k.ba/)i na web stranici Vlade HNŽ/K:

**[https://www.vlada-hnz-k.ba.](https://www.vlada-hnz-k.ba. )**

Oglas ostaje otvoren 15 dana računajući od dana posljednjeg objavljivanja.

Svi kandidati koji budu stavljeni na listu s užim izborom, bit će pozvani na intervju.

Prije intervjua kandidati su dužni dati podatke o ranijim neposrednim rukovoditeljima od kojih se mogu dobiti preporuke i informacije o kandidatima.

Kandidati koje nakon intervjua preporuči Povjerenstvo za imenovanje, smatrat će se da su najuspješnije prošli otvorenu konkurenciju.

Osobni podaci o kandidatima su tajni i mogu se prikupljati i obrađivati samo sukladno odredbama Zakona o zaštiti osobnih podataka BiH („Službeni glasnik BiH“, broj: 49/06, 76/11 i 89/11).

Bilo koji kandidat ili bilo koja druga osoba – član javnosti, može podnijeti prigovor na konačno imenovanje, ako vjeruje da u procesu imenovanja nisu ispoštovani principi utvrđeni Zakonom o ministarskim, vladinim i drugim imenovanjima F BiH.

Prigovor se podnosi istovremeno Ministru zdravstva, rada i socijalne skrbi/zaštite HNŽ/K i Ombudsmenu Federacije Bosne i Hercegovine (preslika).

Neblagovremene i nepotpune prijave neće se uzeti u razmatranje.

Prijave s dokazima o ispunjavanju uvjeta, treba dostaviti osobno ili preporučeno poštom na adresu:

## Ministarstvo zdravstva, rada i socijalne skrbi/zaštite

**Mostar, Ulica Stjepana Radića br. 3**

uz naznaku:

***«Prijava na javni oglas za upražnjenu poziciju u Upravnom vijeću (navesti naziv zdravstvene ustanove u koju se kandidira)“***

- NE OTVARATI -